
ŠILUTĖS RAJONO SAVIVALDYBĖS ADMINISTRACIJOS
ŠVIETIMO, SPORTO IR KULTŪROS SKYRIAUS KULTŪROS POSKYRIS

AIŠKINAMASIS RAŠTAS
DĖL TARYBOS SPRENDIMO „DĖL ŠILUTĖS RAJONO SAVIVALDYBĖS 2024 METŲ STRATEGINIŲ KULTŪROS RENGINIŲ SĄRAŠO PATVIRTINIMO“ PROJEKTO

2023 m. gruodžio 6 d.
Šilutė

	         1. Parengto projekto tikslai ir uždaviniai.
Patvirtinti Šilutės rajono strateginių kultūros renginių 2024 metams sąrašą. 

	         2. Kaip šiuo metu yra sureguliuoti projekte aptarti klausimai.

	Savivaldybės tarybos sprendimo projektas parengtas vadovaujantis Lietuvos Respublikos vietos savivaldos įstatymo 6 straipsnio 13 punktu ir 15 straipsnio 4 dalimi.
Šilutės rajono savivaldybės taryba kasmet tvirtina Šilutės rajono savivaldybės strateginių kultūros renginių sąrašą, kuriems, formuojant biudžetą, numatomas dalinis finansavimas iš Kultūros plėtros ir paveldo puoselėjimo programos. Šilutės rajono savivaldybės taryba tvirtina strateginių kultūros renginių sąrašą, kuris sudaromas atsižvelgiant į rajono tradicijas, istorines datas, įvykių sukaktis, finansavimo galimybes.
Pateiktame 2024 m. strateginių kultūros renginių sąraše išskiriamos trys strateginių kultūros renginių dalys: valstybinės šventės ir minėtinos datos, tradiciniai renginiai ir nevyriausybinių organizacijų organizuojami renginiai.
Pirmoje grupėje - Lietuvos valstybinės šventės, atmintinos datos, minimos ne tik kultūros įstaigose, bet ir seniūnijose, bendruomenėse. 
Antroje grupėje – tradiciniai renginiai. Tai Šilutės miesto šventė ir Šilutės rajono savivaldybės seniūnijų bendruomenių organizuojami renginiai bei tradiciniais jau tapę: Lietuvos kultūros kelias „Vėtrungių kelias“, renginys „Mes už šviesą“ Švėkšnoje, Ūkininkų šventė, Hermano Zudermano gimimo diena – Vokiečių kultūros diena, kas antrus metus F. Bajoraičio viešosios bibliotekos organizuojamas „Literatūrinis ruduo „Prisijaukinkim žodį, paukštį, debesį...’2024“, Kalėdinių renginių ciklas: Kalėdinės eglutės įžiebimas, eglučių alėjos atidarymas. Renginius organizuoja seniūnijas kuruojantys kultūros centrai ir seniūnijos, pasitelkiant bendruomenes, švietimo įstaigas ir kt. 
Šilutės rajono savivaldybės tarybai pritarus Kultūros centrų pertvarkai, reorganizuotų Šilutės rajono savivaldybės kultūros centrų teisių ir pareigų perėmėjas bus Šilutės kultūros ir pramogų centras.
Trečioje grupėje – nevyriausybinių organizacijų organizuojami renginiai: Kintų muzikos festivalis, „Rusnės festivalis“, Tarptautinis žuvienės virimo čempionatas ir etninės kultūros renginys Vilkyčiuose „Vilko pėdomis“.
          Lietuvos Respublikos nevyriausybinių organizacijų plėtros įstatymo, priimto 2019 m. gruodžio 5 d. Nr. XIII-2626, 7 straipsnis  numato, kad NVO sektorius finansuojamas tik konkurso būdu, todėl prie renginių, kuriuos organizuoja NVO, nenurodyti organizatoriai.
Bendruomenių strateginių renginių datos aptartos su kultūros įstaigų vadovais, seniūnais. Jos bus patvirtintos mero potvarkiu. 

	         3. Kokių pozityvių rezultatų laukiama.

	Bus siekiama tęsti tradicijas, propaguojant krašto kultūrinį savitumą, tradicijas, meną. Patvirtinus šį sąrašą bus galima ieškoti papildomo finansavimo šaltinio Kultūros rėmimo ir kituose fonduose. Kiekviena seniūnijos bendruomenė puoselėja tradicijas, ieško naujovių, siekia seniūnijų bendruomenių išskirtinumo.

	4. Galimos neigiamos priimto projekto pasekmės ir kokių priemonių reikėtų imtis, kad tokių pasekmių būtų išvengta.

	Nėra.

	5. Kokie šios srities aktai tebegalioja (pateikiamas šių aktų sąrašas) ir kokius galiojančius aktus reikės pakeisti ar panaikinti; jeigu reikia Kolegijos ar mero priimamų aktų, kas ir kada juos turėtų parengti, priėmus teikiamą projektą.

	Nėra.

	6. Jeigu reikia atlikti sprendimo projekto antikorupcinį vertinimą, sprendžia projekto rengėjas, atsižvelgdamas į Teisės aktų projektų antikorupcinio vertinimo taisykles.

	 Rengėjo nuomone antikorupcinio vertinimo atlikti nereikia.

	7. Projekto rengimo metu gauti specialistų vertinimai ir išvados, ekonominiai apskaičiavimai (sąmatos) ir konkretūs finansavimo šaltiniai.

	Nėra.

	8. Projekto autorius ar autorių grupė.

	Projektą parengė Švietimo ir kultūros skyriaus Kultūros poskyrio vyriausioji specialistė Kristina Kožemiakinienė.

	9. Reikšminiai projekto žodžiai, kurių reikia šiam projektui įtraukti į kompiuterinę paieškos sistemą.

	       Šilutės rajono strateginių kultūros renginių 2024 metams sąrašas.

	        10. Kiti,  autorių nuomone,  reikalingi pagrindimai ir paaiškinimai.

	            Nėra.




Kultūros poskyrio vyriausioji specialistė                                                              Kristina Kožemiakinienė




